b'\n_START_ARTICLE_\nBel\xc5\xa1azar\n_START_PARAGRAPH_\nBel\xc5\xa1azar ili Baltazar (akad. Bel-sarra-usur) je bio babilonski princ, odnosno sin i suvladar kralja Nabonida. Od 553. do 543. pr. Kr. upravljao je Novobabilonskim Carstvom dok mu je otac boravio u dobrovoljnom izgnanstvu u oazi Tajma. Nakon povratka, Bel\xc5\xa1azar je dobio zadatak braniti grad Babilon od Perzijanaca predvo\xc4\x91enim Kirom Velikim i Gobriasom. Godine 539. pr. Kr. je zarobljen nakon \xc5\xa1to mu je otac pora\xc5\xbeen u bitci kod Opisa, a grad prisiljen na predaju. Neki izvori tvrde kako je i sam Bel\xc5\xa1azar poginuo u navedenoj bitci._NEWLINE_Bel\xc5\xa1azar se spominje u biblijskoj knjizi o Danijelu kao izopa\xc4\x8den i ohol vladar koji je ugnjetavao porobljene \xc5\xbdidove. Me\xc4\x91utim, prilikom velike gozbe nepoznata ruka ispisala tajanstvene rije\xc4\x8di koje je Daniel protuma\xc4\x8dio kao znak kraja babilonske dominacije.'